1986ல் மாரடோனாவின் திறமையைக் கறுப்பு வெள்ளைத் தொலைக்காட்சியில் கண்டு களித்த பலரில் நானும் ஒருவன். அதன் பின்னர் ஒவ்வொரு நான்கு ஆண்டுகளுக்கு ஒரு முறையும் ஜூன்-ஜூலை மாதங்களில் இந்த உலகக்கிண்ணப்பித்துப் பிடித்து சரியாகத் தூங்காமல் வீட்டில் திட்டு வாங்கிய சந்தர்ப்பங்கள் அனேகம். ஜெர்மனி வீரர்களில் பலர் ஒரே க்ளப் அணிக்கு ஆடுபவர்கள் ( பயேர்ன் மியுனிக், ஷால்கா) அதனால் ஒவ்வொருவர் பாணியையும் அறிந்து அதற்கேற்ப ஆட முடிந்தது. ஆர்ஜன்டீனா அணியினர் வெவ்வேறு அணிகளுக்கு ஆடுவதால் உலகக்கோப்பையிலேயே ஒன்றாக ஆடும் வாய்ப்பு கிடைத்தது. மெஸ்ஸி, நேய்மார் எல்லாம் தனித்தீவாக ஆட இதுவும் ஒரு காரணம். கால்பந்து ஆட்டம் திறமைசாலிகளின் கையிலிருந்து மெதுவாகப் பலசாலிகளின் கைகளுக்கு மாறி விட்டது என்ன்மோ சோகம்.